दावंगरी, कर्नाटक में नवम्बर, 2018 में होने वाली 23वीं सीबीएसई राष्ट्रीयस्तरीय एथलेटिक्स प्रतियोगिता के लिए सीबीएसई इंग्लिश मीडियम स्कूल प्रिंस एकेडमी के 4 सलेक्शन हुए हैं। रसीदपुरा निवासी कृषक दीनदयाल फेनिन की पुत्री पूनम फेनिन डिस्क्स थ्रो एवं शाॅटपुट दो प्रतियोगिताओं में राजस्थान का प्रतिनिधित्व करेगी। पूनम इस प्रतियोगिता के लिए पिछले डेढ़ वर्ष से प्रतिदिन पाँच घण्टे से अधिक अभ्यास कर रही है। कोच सोमपाल के साथ कृषक पिता दीनदयाल फेनिन बेटी की सफलता के लिए भरसक प्रयास कर रहे हैं। पूनम अपने पिता के साथ प्रतिदिन सुबह-शाम रसीदपुरा गाँव से आकर प्रिंस एकेडमी खेल मैदान में अभ्यास करती है। इसी प्रकार प्रिंस एकेडमी की छात्रा विजेता ने राज्य स्तर पर लोंग जंप में रजत पदक जीतकर एवं लोकेन्द्र सिंह ने शाॅटपुट में रजत पदक जीतकर राष्ट्रीय स्तर पर चयन करवाया है। संस्था निदेशक जोगेन्द्र सुण्डा, चेयरमैन डाॅ. पीयूष सुण्डा एवं प्रबंध्ा निदेशक रमाकांत स्वामी ने चयनित खिलाड़ियों को बधाई दी।